**Uždaroji akcinė bendrovė „Visagino energija“**

**Taikos pr. 26A, a. d. Nr. 3, LT-31002 Visaginas**

**Įmonės kodas 110087517**

**Atranka Strategijos, investicijų ir analizės specialisto pareigybei užimti**

**Darbo pobūdis**

* planuoti Bendrovės ūkinę ir finansinę veiklą ir rengti Bendrovės veiklos strategiją
* rengti metinę Bendrovės veiklos ataskaitą ir Bendrovės veiklos strategijos įgyvendinimo ataskaitą
* rengti Bendrovės investicijų planus ir vykdyti jų įgyvendinimo kontrolę;
* pagal kompetenciją dalyvauti rengiant paraiškas investiciniams projektams, finansuojamiems iš Europos Sąjungos struktūrinių fondų, įgyvendinti
* rengti Bendrovės pajamų ir išlaidų sąmatą, analizuoti ir kontroliuoti jos įvykdymą
* vykdyti Bendrovės veiklos segmentų pajamų ir sąnaudų skaičiavimą ir analizę
* atlikti Bendrovės veiklos rizikų nustatymą ir įvertinimą, rengti Bendrovės veiklos rizikos vertinimo ataskaitą, koordinuoti Bendrovės veiklos rizikos valdymo procesą

**Kvalifikaciniai reikalavimai**

* turėti universitetinį magistrinį ar jam prilygintą socialinių mokslų ekonomikos krypties arba verslo ir viešosios vadybos verslo, vadybos, finansų, apskaitos krypties išsilavinimą
* turėti ne mažesnę kaip 3 metų darbo patirtį ekonomikos ar vadybos srityje
* išmanyti Lietuvos Respublikos įstatymus ir kitus teisės aktus, reglamentuojančius jo darbinę veiklą (susijusius su vadybos ir kaštų apskaita, įmonių veiklos planavimu ir analize, buhalterinės apskaitos pagrindus)
* turėti Bendrovės generalinio direktoriaus nustatytą valstybinės kalbos mokėjimo kategoriją (III)
* gebėti dirbti šiomis kompiuterinėmis programomis ir informacinėmis sistemomis: Windows, Microsoft Office programinis paketas, teisės aktų paieškos informacinės sistemos
* išmanyti Dokumentų rengimo ir dokumentų tvarkymo ir apskaitos taisyklių reikalavimus
* gebėti planuoti, organizuoti darbą bei kaupti, sisteminti, analizuoti, apibendrinti informaciją, sklandžiai dėstyti mintis raštu ir žodžiu

**Atlyginimas** – nuo 1300 eurų (neatskaičius mokesčių).

**Darbo sutartis –** terminuota.

**Gyvenimo aprašymą**, kuriame privalomai turi būti nurodyta vardas ir pavardė, gimimo data, gyvenamosios vietos adresas, telefono numeris, elektroninio pašto adresas, išsilavinimas, darbo patirtis, privalumų sąrašas (nurodyti dalykines savybes, reikalingas numatomai pareigybei užimti) siųsti Bendrovės Personalo skyriaus el. paštu a\_siniciene@visaginoenergija.lt iki 2021-06-30.

Telefonas pasiteirauti +370 386 25919.

Dėkojame už Jūsų susidomėjimą. Jei per 2 savaites nuo dokumentų pateikimo termino pabaigos iš Bendrovės nesulauksite jokio atsakymo, traktuokite tai, kaip nesėkmingą kandidatavimą.